“Los esclavos de mis esclavos” es representarà el pròxim divendres en la Casa de la Cultura del Port de Sagunt
09 de novembre 2015

![Imagen 1](/media/xpufptve/86image002.jpg)

Els aficionats al teatre tenen una cita el pròxim divendres 13 de novembre a les 20:30 en la Casa Municipal de la Cultura de Port de Sagunt. La companyia Teatre Meridional, representarà “Los esclavos de mis esclavos”, una obra en castellà i dirigida a un públic adult. El preu de l'entrada són 7 euros. Aquesta obra es troba dins de la programació de tardor que organitza la delegació de cultura de l'Ajuntament de Sagunt.

L'obra mostra la situació de dos homes i una dona segrestats en una cova, en les muntanyes d'Afganistan, juntament amb la dona en _burka_ que els porta el menjar. Quatre víctimes de la situació geopolítica i del seu propi desig d'acció. Aquesta nova obra de Teatre Meridional explora la problemàtica general i el dia a dia suportat pels ostatges en orient mitjà, la força dels quals sorgeix de la comunicació, alhora subtil i mundana, de l'humor, l'enginy i l'esperança.

Cal destacar que per a la seua elaboració, l'obra teatral s'ha documentat en relats escrits per ostatges reals (fonamentalment: _An evil cradling_, de Brian Keenan, professor irlandés que va estar quatre anys i mig en poder d'integristes chíies a Líban; i _Captive_, de Jere Van Dyk, periodista americà captiu dos mesos en una presó talibà de les muntanyes), així com en nombroses notícies i articles diversos.

La Casa Municipal de Cultura, on es representarà l'obra, es troba situada al carrer Progrés, número 9. Port de Sagunt.

*   [](http://www.facebook.com/sharer.php?u=https://aytosagunto.es/va/actualitat/los-esclavos-de-mis-esclavos-es-representara-el-proxim-divendres-en-la-casa-de-la-cultura-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/los-esclavos-de-mis-esclavos-es-representara-el-proxim-divendres-en-la-casa-de-la-cultura-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/los-esclavos-de-mis-esclavos-es-representara-el-proxim-divendres-en-la-casa-de-la-cultura-del-port-de-sagunt/ "Linked In")
*   [](mailto:?body=https://aytosagunto.es/va/actualitat/los-esclavos-de-mis-esclavos-es-representara-el-proxim-divendres-en-la-casa-de-la-cultura-del-port-de-sagunt/)